[{"text_idx": "#000003", "text": "Paratoi ar gyfer y Brifysgol"}, {"text_idx": "#000006", "text": "Teithiau 360, Fideos a Mwy"}, {"text_idx": "#000009", "text": "Datganiad ar Gaethwasiaeth a Masnachu Pobl"}, {"text_idx": "#000014", "text": "Bangor yn y 10 uchaf yng nghynghrair gwyrdd byd-eang"}, {"text_idx": "#000015", "text": "Mae Prifysgol Bangor yn ymddangos yn yr wythfed safle yn y byd am ei ymrwymiad i gynaliadwyedd yn o\u0302l tabl cynghrair rhyngwladol o sefydliadau sy'n gyfeillgar i'r amgylchedd."}, {"text_idx": "#000016", "text": "Mae\u2019r Brifysgol yn un o bedair prifysgol ym Mhrydain sydd yn ymddangos yn neg uchaf UI Green Metric, tabl cynghrair o brifysgolion gwyrddaf y byd."}, {"text_idx": "#000017", "text": "Aseswyd 719 o brifysgolion o 81 gwlad ar gyfer y Tabl Cynghrair gan Universitas Indonesia, sydd yn tynnu sylw at gynaliadwyedd a rheolaeth amgylcheddol mewn prifysgolion ledled y byd."}, {"text_idx": "#000018", "text": "Mae Prifysgol Bangor wedi dal ei gafael ar yr wythfed safle am yr ail flwyddyn yn olynol, ac yn cael ei gosod yn seithfed yn Ewrop yn o\u0302l y cynghreiriau sydd yn mesur chwe dangosydd ym mhob prifysgol. Enillodd Prifysgol Bangor y marciau uchaf oedd ar gael ar gyfer addysg \u2013 gan adlewyrchu ymroddiad y Brifysgol i addysg ac ymchwil ym maes cynaladwyedd. Enillodd mannau awyr agored gwyrdd y Brifysgol, a\u2019i phwyslais ar lwybrau troed, ganran uchel o\u2019r marciau, tra bod ymdrechion y Brifysgol i leihau gwastraff ac i ailgylchu hefyd o fudd ac yn sgorio\u2019n uchel, yn yr un modd ag y mae ynni a newid hinsawdd drwy adeiladau clyfar a gwyrdd ac effeithlonrwydd ynni."}, {"text_idx": "#000019", "text": "Roedd uchafbwyntiau cynaladwyedd ar y campws flwyddyn diwethaf yn adlewyrchu ymrwymiad parhaus y Brifysgol i gymryd camrau cadarnhaol wrth hybu cynaladwyedd a llwyddo wrth wella\u2019r amgylchedd. Roedd digwyddiadau\u2019n cynnwys yr ail Wythnos Ymwybyddiaeth Gwastraff ar draws y campws, Carnifal Cynaliadwyedd, Her Climathon a\u2019r Melin Drafod a gynhelir yn rheolaidd er mwyn i staff a myfyrwyr rannu syniadau a diddordebau."}, {"text_idx": "#000021", "text": "\"Ymdrech ti\u0302m ar draws y campws yw hwn. Mae gwella'r amgylchedd ac arbed adnoddau ledled y sefydliad yn her ddi-baid ac mae gofyn i ni i gyd ymuno yn y gwaith. Rydym yn cydnabod bod rheolaeth amgylcheddol gadarn yn hanfodol bwysig i'n nod o ddatblygu a defnyddio dulliau blaengar o wneud ystyriaethau cynaliadwyedd a llesiant cenedlaethau'r dyfodol yn rhan annatod o bopeth a wnawn, trwy ein hymchwil, ein haddysgu a'n cadwyn gyflenwi ein hunain\"."}, {"text_idx": "#000024", "text": "Ti\u0302m Perfformiad Amgylcheddol y Campws (CEPT)"}]